CELEX: 
Language: el
Date: 1981-04-16 00:00:00
Title: Κανονισμός (ΕΟΚ) αριθ. 1028/81 του Συμβουλίου της 9ης Απριλίου 1981 περί εφαρμογής της αποφάσεως αριθ. 1/81 της Επιτροπής Τελωνειακής Συνεργασίας ΑΚΕ/ΕΟΚ «περί παρεκκλίσεως από τον ορισμό της εννοίας «καταγόμενα προϊόντα η προϊόντα καταγωγής» για την αντιμετώπιση της ιδιαίτερης περιπτώσεως του Μαλάουι και της Κένυας όσον αφορά ορισμένα είδη αλιείας (τεχνητά δολώματα-ομοιώματα εντόμων)» #Απόφαση αριθ. 1/81 της Επιτροπής Τελωνειακής Συνεργασίας ΑΚΕ-ΕΟΚ της 12ης Φεβρουαρίου 1981 περί παρεκκλίσεως από τον ορισμό της εννοίας «καταγόμενα προϊόντα η προϊόντα καταγωγής» για την αντιμετώπιση της ιδιαίτερης περιπτώσεως του Μαλάουι και της Κένυας όσον αφορά ορισμένα είδη αλιείας (τεχνητά δολώματα-ομοιώματα εντόμων)

Avis juridique important

|

31981R1028

Κανονισμός (ΕΟΚ) αριθ. 1028/81 τού Συμβουλίου τής 9ης Απριλίου 1981 περί εφαρμογής τής αποφάσεως αριθ. 1/81 τής Επιτροπής Τελωνειακής Συνεργασίας ΑΚΕ —ΕΟΚ «περί παρεκκλίσεως από τόν ορισμό τής εννοίας «καταγόμενα προϊόντα ή προϊόντα καταγωγής» γιά τήν αντιμετώπιση τής ιδιαίτερης περιπτώσεως τού Μαλάουι καί τής Κένυας όσον αφορά ορισμένα είδη αλιείας (τεχνητά δολώματα—ομοιώματα εντόμων)»  

Επίσημη Εφημερίδα αριθ. L 105 της 16/04/1981 σ. 0003

***** ΚΑΝΟΝΙΣΜΟΣ (ΕΟΚ) αριθ. 1028/81 ΤΟΥ ΣΥΜΒΟΥΛΙΟΥ  της 9ης Απριλίου 1981  περί εφαρμογής της αποφάσεως αριθ. 1/81 της Επιτροπής Τελωνειακής Συνεργασίας ΑΚΕ/ΕΟΚ «περί παρεκκλίσεως από τον ορισμό της εννοίας «καταγόμενα προϊόντα ή προϊόντα καταγωγής» για την αντιμετώπιση της ιδιαίτερης περιπτώσεως του Μαλάουι και της Κένυας όσον αφορά ορισμένα είδη αλιείας (τεχνητά δολώματα-ομοιώματα εντόμων)»  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  την πρόταση της Επιτροπής,  Εκτιμώντας:  ότι η Επιτροπή Τελωνειακής Συνεργασίας ΑΚΕ-ΕΟΚ, η οποία συνεστήθη με τη δεύτερη Σύμβαση ΑΚΕ/ΕΟΚ, που υπογράφηκε στο Λομέ στις 31 Οκτωβρίου 1979, θέσπισε κατ εφαρμογή των άρθρων 28 παράγραφος 3 και 30 παράγραφος 1 του πρωτοκόλλου αριθ. 1 της Συμβάσεως αυτής την απόφαση αριθ. 1/81 περί παρεκκλίσεως από τον ορισμό της εννοίας «καταγόμενα προϊόντα ή προϊόντα καταγωγής » για την αντιμετώπιση της ιδιαίτερης περιπτώσεως του Μαλάουι και της Κένυας όσον αφορά ορισμένα είδη αλιείας (τεχνητά δολώμα- τα-ομοιώματα εντόμων)·  ότι πρέπει, σύμφωνα με το άρθρο 33 του εν λόγω πρωτοκόλλου αριθ. 1, να ληφθούν τα αναγκαία μέτρα για την εκτέλεση της αποφάσεως αυτής,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η απόφαση αριθ. 1/81 της Επιτροπής Τελωνειακής Συνεργασίας ΑΚΕ-ΕΟΚ, που προσαρτάται στον παρόντα κανονισμό, ισχύει στην Κοινότητα.  Άρθρο 2  Ο παρών κανονισμός τίθεται σε ισχύ την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ισχύει από την 1η Ιανουαρίου μέχρι τις 31 Δεκεμβρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 9 Απριλίου 1981.  Για το Συμβούλιο  Ο Πρόεδρος  D. F. van der MEI   ΑΠΟΦΑΣΗ αριθ. 1/81  ΤΗΣ ΕΠΙΤΡΟΠΗΣ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΚΕ-ΕΟΚ  της 12ης Φεβρουαρίου 1981  περί παρεκκλίσεως από τον ορισμό της εννοίας «καταγόμενα προϊόντα ή προϊόντα καταγωγής» για την αντιμετώπιση της ιδιαίτερης περιπτώσεως του Μαλάουι και της Κένυας όσον αφορά ορισμένα είδη αλιείας (τεχνητά δολώματα-ομοιώματα εντόμων)  Η ΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ,  Έχοντας υπόψη:  τη δεύτερη Σύμβαση ΑΚΕ-ΕΟΚ, που υπογράφηκε στο Λομέ στις 31 Οκτωβρίου 1979 (1), καλούμενη στο εξής «Σύμβαση»,  Εκτιμώντας:  ότι το άρθρο 30 του πρωτοκόλλου αριθ. 1 της Συμβάσεως περί του ορισμού της εννοίας «καταγόμενα προϊόντα ή προϊόντα καταγωγής» και των μεθόδων διοικητικής συνεργασίας προβλέπει ότι μπορούν να γίνουν από την Επιτροπή Τελωνειακής Συνεργασίας παρεκκλίσεις από τους κανόνες καταγωγής, ιδίως για να διευκολυνθεί η ανάπτυξη των υφισταμένων βιομηχανιών ή η εγκατάσταση νέων βιομηχανιών·  ότι τα κράτη της Αφρικής, της Καραϊβικής και του Ειρηνικού (ΑΚΕ) υπέβαλαν αίτηση με σκοπό να γίνει παρέκκλιση από τον ορισμό που προβλέπει το πρωτόκολλο αριθ. 1 υπέρ των ειδών αλιείας που κατασκευάζονται στο Μαλάουι και στην Κένυα μέχρι τις 31 Δεκεμβρίου 1981·  ότι οι προσφερόμενες δυνατότητες από το σωρευτικό σύστημα στα θέματα καταγωγής δεν επέτρεψαν να λυθεί το πρόβλημα της καταγωγής των ειδών αλιείας που κατασκευάζονται στο Μαλάουι και στην Κένυα·  ότι χορηγήθηκε ήδη παρέκκλιση για το έτος 1980·  ότι πρέπει να αποφευχθούν ενδεχόμενες εκτροπές του εμπορίου, και ότι ο σκοπός αυτός μπορεί να επιτευχθεί με τον καθορισμό μέγιστου ποσοστού μη καταγόμενων προϊόντων ενσωματωμένων στο τελικό προϊόν,  ΑΠΟΦΑΣΙΖΕΙ:  Άρθρο 1  Κατά παρέκκλιση των διατάξεων του πρωτοκόλλου αριθ. 1, τα είδη αλιείας που κατασκευάζονται στο Μαλάουι ή την Κένυα και υπάγονται στη δασμολογική κλάση ex 97.07 «τεχνητά δολώματα - ομοιώματα εντόμων» θεωρούνται ως καταγόμενα από το Μαλάουι ή την Κένυα υπό τον όρο ότι η αξία των μη καταγόμενων αγκιστριών που χρησιμοποιούνται για την κατασκευή τους και υπάγονται στη δασμολογική διάκριση ex 97.07 δεν υπερβαίνει το 25 % της αξίας του τελικού προϊόντος.  Άρθρο 2  Οι αρμόδιες αρχές της Δημοκρατίας του Μαλάουι και της Δημοκρατίας της Κένυας διαβιβάζουν κάθε τρίμηνο στην Επιτροπή κατάσταση των ποσοτήτων για τις οποίες έχουν εκδοθεί πιστοποιητικά κυκλοφορίας εμπορευμάτων EUR. 1, με βάση την παρούσα απόφαση, με ένδειξη των Κρατών μελών προορισμού.  Άρθρο 3  Τα κράτη ΑΚΕ, τα Κράτη μέλη και η Κοινότης υποχρεώνονται, σε ό,τι τα αφορά, να λάβουν τα μέτρα τα οποία συνεπάγεται η εκτέλεση της παρούσας αποφάσεως.  Άρθρο 4  Η παρούσα απόφαση αρχίζει να ισχύει την 1η Ιανουαρίου 1981.  Εφαρμόζεται μέχρι τις 31 Δεκεμβρίου 1981.  Έγινε στις Βρυξέλλες, στις 12 Φεβρουαρίου 1981.  Για την Επιτροπή Τελωνειακής Συνεργασίας  Οι Πρόεδροι  F. KLEIN A. RAOUL  (1) ΕΕ αριθ. L 347 της 22. 12. 1980.